open-index/open-wikipedia-markdown huggingface dataset:
Belle (film, 2013)

***Bel*** () je britanski istorijsko-biografski film  iz 2013. rediteljke Ame Asante u kojoj naslovnu ulogu tumači Gugu Ambata-Ro. Naslovni lik je Dajdo Elizabet Bel, kćer crne ropkinje u Zapadnoj Indiji i britanskog (belog)  mornaričkog oficira tamo smeštenog u 18. veku. Radnja prikazuje kako je kao dete odvedena u Veliku Britaniju živeti kod ujaka Vilijama Marija, uglednog pravnika i sudije čija će presuda doprineti ukidanju trgovine robljem u tadašnjoj Britanskoj Imperiji.

## Uloge

## Povezano
*Masakr na Zongu

## Reference

## Vanjske veze

* 
* 
*
South Tyneside

**South Tyneside** (prevedeno *Južni Tyneside*) je metropolitanski borough od 148,127 stanovnika koji se nalazi na sjeveroistoku Engleske u Metropolitanskoj grofoviji Tyne and Wear.

Južni Tyneside je dio konurbacije - Tyneside, šeste po veličini u Ujedinjenom Kraljevstvu.

## Karakteristike

Južni Tyneside leži jugoistočno od grada Newcastle upon Tyne, sa sjevera graniči sa rijekom Tyne, a sa istoka sa Sjevernim morem.

Prostire se po slikovitom teritoriju travnjaka i plaža duž obale mora, južno od ušća Rijeke Tyne i svog administrativnog centra - South Shieldsa.

Gradovi Južnog Tynesida; South Shields, Jarrow, Hebburn i Boldon - imali su važnu ulogu u industrijskom razvoju Tynesida. 
Teška industrija - brodogradnja, rudarstvo, željezare na kojoj se bazirao prosperitet regije, nakon Drugog svjetskog rata je postepeno zamjenjena lakom industrijom i uslugama, iako Jarrow još uvijek ima remontno brodogradilište.

Gradovi South Shields i Jarrow povezani su metroom sa Newcastlom i gradovima Metropolitanskog borougha North Tyneside.

## Historija

Metropolitanski borough formiran je 1. aprila 1974. ujedinjenjem dotadašnjeg borougha South Shields, sa boroughom Jarrow i urbanih distrikta Boldon i Hebburn, koji su pripadali Grofoviji Durham.

## Pobratimski gradovi

* Épinay-sur-Seine, Francuska
* Noisy-le-Sec, Francuska
* Wuppertal, Njemačka

## Reference

## Vanjske veze

* South Tyneside District Council
Vrgada

**Vrgada** (talijanski: *Vergada*) je otok u Jadranskom moru u Hrvatskoj, koji administrativno podpada pod Zadarsku županiju.

## Geografija

Vrgada je najjužniji otok Zadarskog arhipelaga, na kom je 2011. živjelo 240 stanovnika. Leži između Pašmana na sjeverozapadu i Murtera na jugoistoku, u Murterskom moru koje se prostire od kopna do Kornata.

Otok je dug 2,8 i širok do 1,2 km, od kopna i Pakoštana, ga razdvaja istoimeni kanal.

Otok ima površinu od 2,32 km², a dužina njegove obale iznosi 9,188 km. Najviše brdo Srabljinovac ima 112 metara.

Oko Vrgade leže brojni otočići; Kozina, Kamičić, Artina, Obun, Šipnata, Obrovanj, Oblik, Murvenjak, Gira, Mali i Veli Školjić.

Jedino naselje Vrgada leži na sjeveroistočnoj obali okrenutoj kopnu, koja je niža i razvedenija, dok je sjeverozapadna obala prema Kornatima strma i nepristupačna.Sjeveroistočni dio je i pitomiji i mjestimično obrastao šumom.
Veće uvale su Sveti Andrija, Luka i Kranje.

Malobrojni stanovnici bave se ratarstvom, ovčarstvom, ribarstvom i turizmom. Vrijedi napomenuti da je 1948. na otoku živjelo 538 stanovnika.

Najstarija crkva sv. Andrije u uvali Pocrikva podignuta je u 9. vijeku, sve do 17. vijeka služila je i kao parohijska crkva, tad je na brdu Sudujmu podignuta crkva Sv.Trojice, koja je od 1696. preuzela tu ulogu.
Vrgada je zbog svoje izoliranosti ostala arhiv glagoljaške liturgije.

## Historija

Sve do 923. otok bio je pod vlašću bizantskih careva, kao takvog ga spominje i Konstantin Porfirogenet u svojoj kronici po imenom **Lumbrikaton**. Kasnije je dokumentiran pod imenima *Lubricata* i *Levigradae*, a od 15. do 17. vijeka navodi se pod slavenskim imenom **Lapkat** 

Za srednjeg vijeka bio je pod vlašću zadarske komune, a od 1409. u sastavu Mletačke Republike, koja ga je davala u zakup zadarskoj aristokraciji.

Iz bizantskih vremena ostale su ruševine utvrde, u koju su krajem 14. vijeka naselili pavlinski lfratri (izbjegli iz Vrane) i koristili ga kao samostan sve do oko 1410. kad im je naređeno da ga napuste.

Od 1909. do danas na Vrgadi djeluje ribarska zadruga, koja se danas pretežno bavi transportom, ona održava dnevnu brodsku liniju sa Biogradom na Moru.
.
## Reference

## Vanjske veze

* ''Vrgada'' na portalu Turističke zajednice Pakoštana 
* ''Vrgada na karti Jadrana''
Milton Keynes

**Milton Keynes‎** je grad od 184,506 i unitarna jedinica od 248,821 stanovnika na jugu Engleske u Grofoviji Buckinghamshire.

## Geografija

Milton Keynes leži udaljen nekih sedamdesetak km sjeverozapadno od Londona.

## Historija

Milton Keynes je osnovan 1967. kao novi grad, spajanjem nekoliko dotadašnjih gradova, u sklopu napora britanske vlade da rastereti pritisak na London i ublaži stambene neprilike u metropoli. Sam grad Milton Keynes je planski podizan u skladu sa zahtjevima modernog urbanizma, kao centar više od 100 pojedinačnih kvartova.

Za razliku od tog Unitarna jedinica Milton Keynes je kombinacija pretežno urbanog juga i ruralnog sjevera.

Nova unitarna jedinica privukla je ljude, urede i tvornice da se presele u Milton. Zbog tog je između 1998. - 2008. privreda Milton Keynsa narasla za više od jedne trećine. U periodu 1967. - 2011. stanovništvo Milton Keynesa više se nego učetverostručilo, od oko 60.000 do gotovo 249.000 stanovnika.

U trenutku ujedinjenja gradovi Bletchley, Wolverton i Newport Pagnell su već bili snažni industrijski centri, prva dva zahvaljujući svojoj poziciji na trasi magistralne željezničke pruge od Londona za Midlands i dalje na sjever. Nakon ujedinjenja njihova važnost još više je došla do izražaja.

Dvorac Bletchley Park u Milton Keynesu bio je za Drugog svjetskog rata mjesto u kom se nalazio enkriptorski odjel Britanske armije koji je razbio wehrmachtovu Enigmu.

## Kultura

Milton Keynes poznat je u Engleskoj po velikom broju skulptura i drugih umjetničkih djela u javnim prostorima, kao i po svom Internacionalnom festivalu, koji se održava po javnim prostorima i neobičnim mjestima. Grad ima brojne teatre i koncertne među njima i Teatar Milton Keynes osnovan 1999.

## Privreda i transport
Brojne High tech, logističke i financijske kompanije imaju sjedišta ili urede u Milton Keynsu, među inima i tim Formule 1 - Red Bull Racing.

Gradovi Milton Keynes i Bletchley odlično su povezani željeznicom sa Londonom, a cijelu unitarnu jedinicu presjeca autoput M1.

## Obrazovanje
Među najznačajnijim obrazovnim institucijama Milton Keynsa je Otvoreni univerzitet, na kom se nastava obavlja putem interneta, a od 2013. u gradu djeluje i univerzitetski kampus, koji je filijala Univerziteta u Bedfordshireu.

## Pobratimski gradovi
*  Almere, Nizozemska

## Reference

## Vanjske veze

* Milton Keynes Council‎
Masakr na Zongu

**Masakr na ''Zongu*** je masovno ubistvo [[rob]]ova koje je 1781. godine izvela posada [[UK|britanskog]] [[brod za prijevoz robova|broda za prijevoz robova]] *Zong* tokom putovanja na [[Karipsko more|Karipskom moru]], poznato po tome što je izazvalo [[skandal]] i potaklo sudske parnice koje će nekoliko decenija kasnije dovesti do zabrane trgovine robljem u [[Britanski Imperij|Britanskom Imperiju]].

*Zong* je 18. augusta 1781. isplovio iz [[Accra|Accre]] (u današnjoj [[Gana|Gani]]) sa tovarom od 442 robova kupljenih na tamošnjim tržnicama i namijenjenih prodaji na tadašnjoj britanskoj koloniji [[Jamajka|Jamajci]]. Prije nego što je stigao do odredišta, zbog greške u navigaciji, ali i prentatrpanosti robovima, se ispostavilo da mu nedostaju zalihe pitke vode. Posada je riješila problem tako što je 29. novembra u tri grupe višak robova bacila u more. Cijeli je slučaj do javnosti stigao nakon što su vlasnici broda pokušali naplatiti [[osiguranje]], a što je osiguravatelj, sumnjajući u prevaru, odbio potvrditi. To je dovelo do parnice na [[london]]skom sudu, koje je 6. marta 1783. završilo u korist brodovlasnika; na presudu je uložena žalba pred [[Court of King's Bench (Engleska)|Sudom kraljeve klupe]] gdje je pod predsjedanjem uglednog pravnika [[William Murray, 1st Earl of Mansfield|Williama Murraya]] presuđeno da se zbog novih dokaza mora održati novo suđenje.

Iako to novo suđenje nije održano, cijeli je slučaj dao značajan zamah abolicionističkom pokretu u tadašnjem Ujedinjenom Kraljevstvu, odnosno potakao donošenje prvih zakona kojima se nastojala regulirati i ograničiti trgovina robljem.

==Izvori==


== Vanjske veze ==
* [https://web.archive.org/web/20100228085824/http://www.jamaica-gleaner.com/gleaner/20070701/arts/arts5.html Article about the *Zong*] from the *Jamaica Gleaner''
Baskin-Robbins

**Baskin-Robbins** je najveći svjetski lanac sladoledarnica. Sjedište mu je Cantonu u američkoj državi Massachusetts. Osnovali su ga 1945. godine Burt Baskin i Irv Robbins u Glendaleu u Kaliforniji.

Kompanija je poznata po sloganu "31 okusa", odnosno ideji da mušterije mogu uživati u različitom okusu za svaki dan mjeseca. Slogan je 1953. godine smislila reklamna agencija Carson-Roberts (spojene u Ogilvy & Mather). Baskin i Robbins su vjerovali da ljudi mogu isprobavati različite okuse prije nego što pronađu onaj koji im se sviđa. Kompanija je od 1945. do sada uvela 1000 različitih okusa.

## Izvori

## Vanjske veze

*
Manchester Arena

**Manchester Arena** () je dvorana u engleskom gradu Manchesteru, smještena nepšosredno na sjeveru od centra grada, pri čemu se najveći dio nalazi neposredno iznad metro stanice Manchester Victoria.

Arena je poznata po tome što ima najveći kapacitet sjedala u Ujedinjenom Kraljevstvu i drugi najveći u Evropskoj Uniji; u njoj se može smjestiti 21.000 gledatelja, a također je poznata kao jedna od najčešće korištenih u svijetu, s obzirom da se u njoj održavaju brojni muzički koncerti i različita sportska natjecanja, od boksa do plivanja. Dvorana je izgrađena 1995. godine, i bila je jedan od glavnih objekata na temelju kojih se Manchester nadmetao za domaćinstvo Olimpijskih igara 1996. i 2000. godine; u njoj su godine 2002. održane Komonveltske igre.

## Povezano
* Bombaški napad na Manchester Arenu

## Izvori

## Vanjske veze

* 
* Manchester Arena Seating Plans
Bombaški napad na Manchester Arenu

**Bombaški napad na Manchester Arenu** je izveden 22. maja 2017. navečer u Manchesteru u Engleskoj kada je bombaš samoubica aktivirao eksplozivnu napravu u hodniku Manchester Arene neposredno nakon završetka koncerta američke pop pjevačice Ariane Grande. Od posljedica eksplozije je poginulo najmanje 23 osoba (uključujući počinitelja), a 59 je ranjeno. Među poginulima je bio veliki broj djece i maloljetnika. Napad se smatra najvećim i najgorim terorističkim činom na teritoriji Ujedinjenog Kraljevstva od bombaških napada u Londonu 2005. godine.
Selma (film)

***Selma*** () je američki istorijski film snimljen 2014. godine u režiji Ave Duvernej. Radnja prikazuje dramatične događaje za vremene pokreta za građanska prava američkih crnaca, odnosno znamenite protestne marševe od Selme do Montgomerija 1965. godine.

Film je dobio brojne pohvale od strane kritike, ali je nedostatak nominacija za Oskare postao predmetom kontroverzi, odnosno optužbi da ga je losanđeleska Akademija ignorisala zbog rasističkih predrasuda, a što je kasnije potaklo uvođenje novih pravila i kriterijuma za nominacije kako bi se obezbedila što veće rasna i druga raznovrsnost kandidata. Film je, sa druge strane, dobio brojne zamerke od strane istoričara koji drže da njegova radnja kod gledatelja stvara pogrešan utisak da je Martin Luter King (koga glumi Dejvid Ojelouo), vođa pokreta za građanska prava, bio sabotiran i u sukobu sa administracijom tadašnjeg predsednika Lindona Džonsona (koga glumi Lindon Džonson).

## Uloge

## Izvori

## Vanjske veze
* 
* 
* 
* 
*
Marševi od Selme do Montgomeryja

**Marš na Montgomeri** su bili tri marša od Selme do Montgomerija iz 1965. su doveli do usvajanja Zakona o pravu glasa, značajnog uspeha Afroameričkog pokreta za građanska prava. Sva tri protestna marša su bili pokušaji da se šeta duž 54 milje dugačkog autoputa od Selme do Montgomerija, glavnog grada Alabame.

Pokret za prava glasa u Selmi su pokrenuli lokalni Afroamerikanci, koji su osnovali Savez glasača okruga Dalas. Zajedno sa organizatorima Studentskog nenasilnog organizacionog komiteta su počeli da registruju crne glasače od 1964. Kada se ispostavilo da je otpor belaca njihovom trudu uporan, Savez se obratio Martinu Luteru Kingu i Južnoj hrišćanskoj konferenciji o vođstvu, koji su januara 1965. doveli u Selmu mnoge istaknute vođe pokreta za građanska prava.

Sledećeg meseca je Džimi Li Džekson, aktivista pokreta za glasačka prava, smrtno ranjen tokom marša u Marionu, što je naduvalo tenzije u zajednici. Da bi ublažio i usmerio bes, direktoe studentskog komiteta Džejms Bevel, koji je vodio kampanju komiteta u Selmi i radio na svom projektu za prava glasa u Alabami od kraja 1964, je pozvao na marš dramatičnih razmera od Selme do Montgomerija.

Prvi marš se desio 7. marta 1965; dobio je nadimak *Krvava nedelja* nakon što je 600 demonstranata napala državna i lokalna policija pendrecima i suzavcem. Drugi marš se desio 9. marta; policija i demonstranti su stojali jedni ispred drugih, ali kada su se policajci pomerili da bi pustili demonstrante da prođu, King ih je doveo nazad u crkvu.

Treći marš je počeo 21. marta. Uz zaštitu 2000 pripadnika Armije SAD, 1900 pripadnika Nacionalne garde Alabame pod federalnom komadnom i brojnim agentima FBI i federalnim maršalima, demonstrati su prelazili 16&nbsp;km dnevno duž Američog puta 80, poznatog u Alabami kao Autoput Džefersona Dejvisa. Demonstranti su stigli u Montgomeri 24. marta, a pred Državni kapitol Alabame 25. marta.

Ova ruta je u uspomenu na ovaj događaj nazvana *Put za glasačka prava od Selme do Montgomerija* i ona je američki Nacionalni istorijski put.

## Reference

## Literatura

* 
*
No (film, 2012)

***No*** () je čileanko-francusko-američko-meksički historijski film snimljen 2012. godine u režiji Pabla Larraina. Predstavlja adaptaciju drame *El Plebiscito* Antonija Skármete. Radnja se događa u Čileu 1988. godine, pred kraj Pinochetove diktature kada je režim, suočen sa sve većim međunarodnim pritiscima, organizirao plebiscit kojim je nastojao tadašnjem diktatoru Augustu Pinochetu osigurati demokratski legitimitet i još osam godina neogranićene vlasti. Protagonsit, koga tumači Gael García Bernal, je mladi i nadareni reklamni agent koga opozicije angažiraju da im vodi kampanju protiv Pinocheta i koji, usprkos nedostatka novaca i pritiska tajnih službi, smišlja genijalan plan da svoje sunarodnjake uvjeri kako režimu mogu reći "ne" i obnoviti demokraciju.

## Uloge
* Gael García Bernal ... René Saavedra
* Alfredo Castro ... Luis "Lucho" Guzmán
* Luis Gnecco ... José Tomás Urrutia
* Antonia Zegers ... Verónica Carvajal
* Marcial Tagle ... Costa
* Néstor Cantillana ... Fernando Arancibia
* Jaime Vadell ... Sergio Fernández
* Pascal Montero ... Simón Saavedra
* Diego Muñoz ... Carlos
* Paloma Moreno ... Francisca
* Sergio Hernández
* Alejandro Goic ... Ricardo
* Richard Dreyfuss, Jane Fonda, Christopher Reeve i Augusto Pinochet ... sami sebe (arhivske snimke)
* Patricio Aylwin, Patricio Bañados, Carlos Caszely i Florcita Motuda ... sami sebe, također u arhivskim snimkama

## Izvori

## Vanjske veze
* 
*  
* 
* 
*
Holbeach

**Holbeach** je grad od 8,070 stanovnika na istoku Engleske u Grofoviji Lincolnshire, koji
administrativno podpada pod Distrikt South Holland.

## Geografija

Holbeach leži na rubu Fensa, udaljen 13 km od Spaldinga i 27 km od Bostona.

## Historija

Holbeach je izrastao kao saksonsko naselje, a dokumentiran je i u Domesday Booku. Povelju da može održavati sajam dobio je 1252. od lokalnog barona Thomas de Moultona. Nakon tog je izrastao u respektabilno  trgovište South Hollanda.

Blagostanje stečeno trgovinom iskoristio je da u 14. vijeku podigne na temeljima ranijeg srednjovjekovnog zamka izuzetnu crkvu Svih Svetih.

Holbeach je jedan od nekoliko gradova koji su rasli oko močvarnog Zaljeva Wash, dobio puno nakon što je tokom 18. i 19. vijeka provedeno odvodnjavanje Fensa. Holbeach se prije tog nalazilo samo 3.2 km od Sjevernog mora, a danas ta udaljenost iznosi 14.4 km.

Gradnja prohijske crkve započela je 1225., ali većina današnje građevine datira iz 1340.-1380. Portik je dograđen 1700. za gradnju je ponovno korišten kamen iz starog zamka.

Današnji Holbeach je trgovište Fensa, sa kampusom Univerziteta Kings Lynn.

## Poznati sugrađani

U Holbeachu je 1785. rođen arheolog William Stukeley.

## Reference

## Vanjske veze

* About Holbeach
Tajna treće planete

***Tajna treće planete*** () je sovjetski animirani film, u produkciji Sojuzmuljtfilma. Film je rađen po knjizi Kira Buličova - *[[Alisine pustolovine]]*.

Film je na srpski jezik 2008. godine sinhronizovala Hepi TV i prikazan je u Srbiji, Crnoj Gori i Bosni i Hercegovini.

## Priča

Ekspedicija sa Zemlje u sastavu kapetana Zelenog, profesora Seleznjova i njegove ćerke Alise kreće u potragu za novim životinjama za moskovski zoološki vrt u brodu u imenu "Pegaz". Arheolog Gromozeka im savetuje da posete planetu Kapetana, jer su čuveni kapetani-pustolovi Kim i Buran za vreme svojih ekspedicija tamo sretali mnogo jedinstvenih životinja. Junaci traže pomoć od doktora Verhovceva, direktora muzeja dva kapetana. Međutim, doktor se ponaša čudno: ne pokazuje im dnevnike kapetana i počinje da ih prati.

Na planeti Bluk junaci kupuju važnu stvar: Brbljivka - pticu koja je pripadala nestalom kapetanu Kimu. Čudni debeljuca - Veseljčak pokušava da ukrade pticu. Poslušavši Brbljivka, posada "Pegaza" kreće ka sistemu "Meduza". Usput junaci spašavaju robote za planete "Hrntija" od dijamantske prašine.

Na trećoj planeti sistema "Meduza" Alisa nalazi ogledala, sposobna da zapamte i odraze sve što se oko njih dešava. Uz pomoć njih junaci primećuju da su na planeti bili Berhovcev i Veseljčak. Usled pokušaja Pegaza da preleti na bezbedno mesto, on upada u zamku. Sleznjov i Zeleni postaju taoci gusara, ali Alisa uspeva da pobegne.

U tom trenutku na planetu sleće kapetan Buran, a sa njim - pravi Verhovcev. Alisa ih moli za pomoć. Za to vreme Veseljčak, preteći ubistvom talaca, traže od kapetana Kima, koji se zaključao u svom brodu, formulu apsolutnog goriva. Upad Burana spašava pustolove. Dvojnik Verhovceva - gusar Glot je razotkriven. Veseljčak u pokušaju begstva pada u kandže ptice grabljivice po imenu Krok. Kapetani i istraživači se bezbedno vraćaju kući.

## Uloge
Uloge u srpskoj sinhronizaciji su nepoznate. Nema DVD izdanja.

## Povezano
* Maša i Medved
* Povratak u Oz

## Reference

## Vanjske veze
*
Bhookailas (film, 1940)

***Bhookailas*** () je indijski igrani film snimljen na telugu jeziku 1940. godine u režiji Sundara Rao Nadkarnija i produkciji A. V. Meiyappana. Predstavlja adaptaciju istoimenog teatarskog komadakanada pisca Sahitya Samrajya Nataka Mandalija.

## Uloge
* Subbaiah Naidu ... Ravana
* R. Nagendra Rao ... Narada
* Rayaprolu Subramanyam ... Shiva
* Hymavathi ... Parvathi
* Parvathi Bai ... Kaikasi, majka Ravane
* Kamalabai ... Vishnu Maya
* M. Satyanarayana ... Mayasura
* Lakshmi Bai ... Mandodari, kćer Mayasure
* Master Viswam ... mladi Ganesha

## Reference

## Vanjske veze
*
Sabapathy

***Sabapathy*** () je indijska crno-bijela filmska komedija snimljena na tamilskom jeziku 1941. godine u režiji A. V. Meiyapana i A. T. Krishnaswamyja, poznata kao prva cjelovečernja komedija u historiji tamilske kinematografije. Naslovni protagonist, koga tumači T. R. Ramachandran, je mladi sin uticajnog političara koji je zbog sklonosti lagodnom životu zapustio studije. Radnja prikazuje niz nesporazuma koje izaziva njegov sluga koji se toakođer zove Sabapathy, ali kako mu mlada supruga, za koju ga je protiv njegova volje oženila porodica, pomaže u studijama. *Sabapathy* je doživio izuzetan komercijalan uspjeh te je A. V. Meiyapanu omogućio da postane jedan od mogula indijske kinematografije.

## Uloge
* T. R. Ramachandran - Sabapathy M.
* Kali N. Rathnam    - Sabapathy, sluga
* R. Padma           - Sivakami Sabapathy
* C. T. Rajakantham  - Gundumuthu
* K. Sarangapani     - Chinnasami Mudaliar, nastavnik tamilskog
*P. R. Mangalam
*Hiraniah

## Reference

## Vanjske veze

*
Naam Iruvar

***Nam Iruvar*** () je indijski crno-bijeli igrani film snimljen na tamilskom jeziku 1947. godine u režiji i produkciji A. V. Meiyappana. Po žanru je drama, a temelji se na drami *Thyaga Ullam* Pa. Neelakantana, koja se pak temeljila na scenariju za film *Iru Sahodhargal* iz 1936. godine. Protagonist, koga tumači T. R. Mahalingam, je sin crnoburzijanca koga njegovi prijatelji iz kriminalnog miljea nagovore da uloži novac u filmsku produkciju, a radnja prikazuje kako ga poslije toga prevare te se nađe u nevolji. *Nam Iruvar* je snimljen nedugo pred kraj britanske vladavine, odnosno nekoliko mjeseci pred proglašenje nezavisnosti Indije, te je imao snažan nacionalistički i patriotski naboj. Protagonist pred kraj filma postaje vatreni sljedbenik pokreta nezavisnost i sljedbenik Mahatme Gandhija, a u njemu se koriste pjesme tamilskog patriotskog pjesnika Subramanie Bharatija.

## Uloge

*T.A. Jayalakshmi ...  Kannamma
*T. R. Mahalingam ...  Sukumar 
*Kumari Kamala ... Sukumarova sestra
*B. Ramakrishnaiah Panthulu ...  Jayakumar

## Izvori

## Vanjske veze
* 

## Literatura
*
Andha Naal

***Andha Naal*** () je indijski crno-bijeli kriminalistički film snimljen 1954. godine u režiji Sundarama Balachandera, poznat kao prvi film noir, ali i kao jedno od najboljih ostvarenja u historiji tamilske kinematografije.

Radnja se događa u Madrasu (današnji Chennai) 1943. godine za vrijeme Drugog svjetskog rata i prikazuje policijsku istragu ubistva radio-inženjera (čiji lik tumači Sivaji Ganesan), tokom koje se u flashbackovima prikazuje njegov život, odnosno različiti način na koji su ga vidjeli njegovi bližnji. Film je nastao u produkciji studija AVM Productions i predstavljao je priličnu rijetkost za tadašnju tamilsku kinematografiju, s obzirom da se u njemu nisu koristili dotada obavezne plesne i muzičke točke. Napravljen je pod snažnim uticajem hollywoodskih i evropskih filmova, a narativna struktura je mnoge podsjetila na znameniti Kurosawin film *[[Rashomon (film)|Rashomon]]*.

*Andha Naal* je dobio pohvale od strane kritike, ali je doživio komercijalni neuspjeh, što se tumačilo kao nedostatkom muzike, tako i time da glavni lik gine na samom početku, a zbog čega je veliki dio publike, nenaviknute na nelinearnu naraciju, jednostavno napuštao kino-dvorane. Producent A. V. Meiyappan se, poučen tim iskustvom, više nije usudio eksperimentirati, te su svi njegovi filmovi kasnije imali konvencionalnu strukturu i muzičke sadržaje. Usprkos toga je među kritičarima i filmofilma stekao kult status te je ušao u izbor 100 najboljih filmova indijske kinematografije.

## Uloge
*Sivaji Ganesan ... Rajan, radio-inženjer 
*Pandari Bai ... Usha, Rajanova supruga
*Javar Seetharaman ... Kriminalistički policajac Sivanandam
*P. D. Sambandam ... Chinniah Pillai
*T. K. Balachandran ... Pattabi, Rajanov mlađi brat
*Menaka ... Hema, Rajanova svekrva i Pattabijeva supruga
*Suryakala ... Ambujam, Rajanova ljubavnica

## Izvori

## Literatura
* 

## Vanjske veze
* 
* ''Andha Naal'' na Upperstall.com
100 Days

**100 Days** (hind.: 100 दिन) je indijski igrani film snimljen 1991. na hindiju.
## Radnja

Devi ima ekstrasenzornu percepciju. Jedan dan uviđa joj se vizija dok je igrala tenis sa prijateljicom, što je šokira. U viziji vidi svoju sestru Ramu koja se sprema za izlazak, i dok češlja kosu, nepoznati čovek u crnom mantilu joj se prikrada iza leđa, napada je, i na kraju ubije. Rama se posle ovoga veoma zabrinula i odmah poziva svoju sestru, koja joj govori da je sa njom sve u redu i da je sasvim dobro. Nakon nekoliko dana, Rama odjednom nestaje, a policija nije u mogućnosti da pronađe ikakav trag ili dobije neke informacije o njoj. Pet godina je prošlo, ali ona još uvek nije pronađena. Nakon toga, Devi gubi sve nade u njen mogući povratak. Jednoga dana upoznaje bogatog biznismena, Rama Kumara. On se odmah zaljubljuje u Devi, i pokušava na sve načine da je osvoji. Na kraju u tome i uspeva, a oni se venčaju.

Nakon što se preselila kod muža, Devi sa svojim prijateljem Sunilom odlučuje da ode do Ramovog bungalova, sumnjajući da se nešto krije unutar njega. Tamo pronalazi kosti svoje sestre. Devi shvata da će istina biti razotkrivena samo kada pronađe kasetu pod nazivom 1oo dana. Ali Jagmohan uspijeva ubiti, baš kao što je Devi vidio. Kasnije, zbog nekih posljednjih promjena, tjedni časopis 'Priya' ispisuje problem s konjima na naslovnici. Devi uskoro shvaća da je Parvati ubijen. Otišla je u video knjižnicu i dohvatila video kasetu. Jagmohan ga pokušava ubiti, ali njezina sreća prevladava i ona pobjegne. Vraća se u ljetnikovac, gdje dobiva viziju o sebi u ozlijeđenom stanju i slomljenom zrcalu u vili. Ona kaže Ramu o razvoju i sjedi s njim gledati video kasetu. Ram nema pojma o sadržaju kasete.

## Uloge
* Madhuri Dixit ... Devi
* Jackie Shroff ... Ram Kumar 
* Moon Moon Sen ... Rama, Devina sestra
* Javed Jaffrey ... Sunil
* Ajit Vachani ... Devi's uncle
* Jai Kalgutkar ... Jagmohan
* Vijay Arora ... Doktor
* Neelam Mehra ... Parvati
* Laxmikant Berde ... Baalam
* Shivaji Satam ... inspektor

## Izvori


## Vanjske veze
*
Drvenik Veli

**Drvenik Veli** (talijanski: *Zirona Grande*) je otok u Jadranskom moru u Hrvatskoj, koji administrativno podpada pod grad Trogir u Splitsko-dalmatinskoj županiji.

## Geografske krakteristike

Drvenik Veli je jedan od otoka Srednjodalmatinskog arhipelaga, koji leži između kopna na sjeveru i Šolte na jugoistoku. Od kopna ga dijeli kanal širok 1,7 km, a od Šolte kanal od nekih 3,5 km. Nešto zapadnije od njega (1,5 km) leži Drvenik Mali.

Otok je dug 5,7 km i širok do 3,2 km. Građen je od krečnjačkog vapnenca i obrastao makijom i crnikom.

Otok ima površinu od 11,69 km², a dužina njegove obale iznosi 23,885 km. Najviše brdo Buhanj  ima 178 m. Prilično je razveden, a veće uvale su; Drvenička (Veli Porat), Mala luka, Pernatica i Solinska.
Uokolo njega leže otočići; Krknjaš Veli i Mali, Orud, Mačaknar (Macaknar) i Malta.

Na otoku je 2011. živjelo 140 stanovnika u jedinom naselju Drvenik Veliki, smještenom na sjeveru, koje se sastoji od četiri zaselka; Gornja Banda, Grabule, Kačinje i Letilovići.

Stanovnici se bave maslinarstvom, vinogradarstvom, ovčarstvom, ribarstvom i turizmom.

## Historija

Otok je prvi put dokumentiran u 13. vijeku pod imenom Gerona (Giruna) iz kog je kasnije izvedeno njegovo talijansko ime *Zirona*. Tokom 14. vijeka naselili su ga izbjeglice iz Vinišća pored Trogira.

## Transport

Otok je povezan dnevnim brodskim i trajektnim linijama sa Trogirom i Splitom.

## Reference

## Vanjske veze

* veli/ ''Otok Drvenik Veli na karti Jadrana''
Sivaji (film)

***Sivaji*** je indijski igrani film snimljen na tamilskom jeziku 2007. godine u režiji S. Shankara. Po žanru je masala film, odnosno kombinacija nekoliko žanrova, sa posebnim naglaskom na akciju. Naslovni protagonist, koga tumači Rajinikanth, je uspješni informatičar koji se iz SAD vraća u svoj rodni Chennai te odlučuje svoje bogatstvo iskoristiti kako bi siromašnim sugrađanima pružio obrazovanje i zdravstvenu zaštitu. Radnja prikazuje kako se pri tome sukobi sa lokalnim gangsterima, ali i birokratima i političarima koje oni drže u džepu. Film je imao komercijalnog uspjeha ne samo u Indiji, gdje je za dio tržišta sinkronziran na telugu jezik, nego i u inozemstvu, a 2012. godine je napravljena verzija konvertirana u 3D tehniku.

## Uloge

* Rajinikanth ... Sivaji Aarumugam (M. G. Ravichandran)
* Shriya Saran ... Tamizhselvi Ramalingam
* Vivek ... Arivu
* Suman ... Adiseshan
* Manivannan ... Aarumugam
* Vadivukkarasi ... Mrs. Aarumugam
* Cochin Haneefa ... A. Kuzhandhaivel
* Solomon Pappayya ... Thondaiman
* Pattimandram Raja ... Ramalingam
* Shanmugarajan ... Policijski inspektor koji podržava Adiseshana
* Pyramid Natarajan ... Arivu's lawyer
* M. S. Bhaskar ... Pazhanisamy
* Livingston ... Policijski inspektor koji se sukobi sa Sivajijem
* Uma Padmanabhan ... Mrs. Jyothi Ramalingam
* Bose Venkat ... Velu
* Vasu Vikram ... an MLA
* Mahadevan ... the astrologer whom Tamizhselvi consults regarding her marriage
* Raghuvaran ... Dr. Chezhian
* Nayantara ... cameo nastup u pjesmi "Baleilakka"
* Ilavarasu ...cameo nastup u pjesmi
* Kanal Kannan ... cameo 
* Mayilsamy ... cameoref name = "Closing credits"/>
* A. C. Murali Mohan ... ljekar koji pruža pomoć Kuzhandhaivelu
* Chinni Jayanth ... cameo 
* Dhamu ... cameo 
* Swaminathan ... mušterija koja traži kanjiru
* S. Shankar ... cameo u pjesmi "Baleilakka"
* K. V. Anand ... cameo u pjesmi "Baleilakka"
* Thota Tharani ... cameo u pjesmi "Baleilakka"

## Napomene

## Izvori

## Vanjske veze
*
Malini 22 Palayamkottai

***Malini 22 Palayamkottai*** je indijski triler film snimljen na tamilskom jeziku 2014. godine u režiji Sripriye. Predstavlja remake filma *[[22 Female Kottayam]]* snimljenog na malayalama jeziku 2012. godine. Naslovna protagonistica, čiji lik tumači Nithya Menon, je studentica iz Bangalorea koja upozna mladića (koga glumi Krish J. Sathaar) za koga se ispostavi da je svodnik. Radnja prikazuje kako zbog toga bude silovana i seksualno zlostavljana prije nego što se odluči krvavo i okrutno osvetiti svojim mučiteljima.

## Uloge
* Nithya Menen ... Malini
* Krish J. Sathaar ... Varun
* Kovai Sarala ... Sarala
* Vidyullekha Raman ... Shalini
* Naresh ... Prakash
* Kota Srinivasa Rao ... Santhanam
* Elakiri ... Farees & Atheeq
*Anjali Rao ... Jency 
* AC Murali
* Janagi
* Gouthami ... Tamničar

## Izvori

## Vanjske veze
*
Ekonomsko ratovanje

**Ekonomsko ratovanje** je izraz kojim se opisuju aktivnosti suverene države usmjerene protiv ekonomije druge suverene države, a koji može označavati kako mirnodopske djelatnosti kao što su ekonomske sankcije i bojkoti, tako i aktivnosti za vrijeme otvorenog oružanog sukoba kao što su pomorska, zračna i cestovna blokada, odnosno bombardiranje industrijskih postrojenja, strateških komunikacija i drugih dijelova ekonomske infrastrukture.

## Povezano
*Rat iscrpljivanjem
*Specijalni rat
Informatičko ratovanje

**Informatičko** ili **cyber-ratovanje** (ratovanje u kibernetskim prostoru *cyberspace*) je pojam koji označava upotrebu računala, interneta i drugih sredstava za pohranu ili širenje informacija za provođenje napada na neprijateljske informacijske sustave pomoću sredstava informatičke tehnologije.

Takav vojni sukob u virtualnom prostoru odvija se sredstvima koja su uglavnom iz područja informacijskih tehnologija.

Bojišta cyber rata su primjerice komunikacijski i informacijski sustavi. Napadači mogu primjerice uz relativno malen napor oštetiti infrastrukturu ili gospodarstvo neprijateljske države ako se u velikoj mjeri temelji na računalnim sustavima.

## Ciljevi i metode napada
Cyber-ratovanjem napadač može slijediti razne strateške ciljeve: 
* distribuciju propagande ili uzrokovati paniku među civilnim stanovništvom.
* trajno oštetiti ključne elemente tehnološke infrastrukture (elektrane, komunikacijske sustave, itd). 
* napadi mogu biti sredstvo za prikupljanje tajnih informacija.
* napadi trojanskim konjem

Ovisno o namjeni za napade može se upotrebljavati cijeli niz alata: 
zombie računala se rabe za napad DDoS koje omogućava stjecanje kontrole nad sustavom

## Povezano
* Elektroničko ratovanje
* Web brigade
* Specijalni rat
Jarrow

**Jarrow** je lučki grad od 43,826 stanovnika koji se nalazi na sjeveroistoku Engleske u Metropolitanskoj grofoviji Tyne and Wear.

Administrativno podpada pod metropolitanski borough South Tyneside.
## Geografija

Grad leži na južnoj obali rijeke Tyne, nedaleko od njena ušća u Sjeverno more.

## Historija

Jarrow je bio mjesto gdje je Benedict Biscop 681. podigao samostan sv. Pavla, blizanac sv. Petra kog je prije tog podigao u Sunderlandu. Oni zajedno bili su poznati kao Opatija Monkwearmouth-Jarrow. Ta opatija bila je dom Bede Uvaženog koji je imao veliku ulogu u pokrštavanju Anglosasa.

Od tog samostana preostali su jedino ruine zidova i dijelovi crkve sv. Pavla posvećene 685.

Jarrow je izrastao sredinom 19. vijeka u grad ugljenokopa i brodogradnje koju je pokrenuo Charles Palmer.

Grad je postao novinska vijest u oktobru 1936. kad je grupa od dvjestotinjak radnika krenula u marš do Londona, kako bi predala peticiju parlamentu. Uzrok njihova nezadovoljstva bila je velika nezaposlenost (preko 70 %) i siromaštvo zbog Velike ekonomske krize.

Jarrow je tako postao uzor za slične *[[Marš]]eve [[glad]]i* organizirane diljem Engleske.

Današnji Jarrow više nije rudarski grad, ali još uvijek ima brodogradilište, a razvila se mašinogradnja, kao zamjena za rudarstvo. Tu je 1967. izgrađen tunel ispod Rijeke Tyne do sela Willington.

## Pobratimski gradovi

* Wuppertal, Njemačka
* Épinay-sur-Seine, Francuska
* Noisy-le-Sec, Francuska

## Reference

## Vanjske veze

* Jarrow
Trolovska vojska

**Trolovska vojska** () je izraz za masovno korištenje astroturfinga, odnosno anonimih internetskih trolova i lažnih korisnika (lutaka/čarapka) u kontekstu informatičkog (specijalnog) rata koji neka država poduzima protiv druge države, pojedinca ili organizacije. Aktivnost trolovske vojske predstavlja oblik psihološkog ratovanja na Internetu kroz propagandu i dezinformacije, odnosno spamanje i sabotiranje diskusija na ciljanim web-stranicima i profilima društvenih mreža, a koje kao krajnji cilj ima manipulaciju javnim mijenjem, zbunjivanje ili demoralizaciju protivnika. Danas su u zapadnom svijetu taj fenomen najpoznatiji kroz **web-brigade** (), odnosno grupe plaćenih trolova koje na zapadnim društvenim mrežama vode propagandne aktivnosti za račun Rusije. Osim u Rusiji, sličan je fenomen već duže vremena poznat u komunističkoj Kini, kroz *[[Wumao dang]]*. Kod zapadnih država najpoznatija trolovska vojska je ona koju je vojska SAD organizirala na društvenim mrežama arapskog svijeta kroz Operaciju

Trolovske vojske su pažnju zapadne javnosti zaokupile nakon naglog pogoršanja odnosa Rusije sa Zapadom uslijed krimske krize, kao i zbog navoda da su svojim propagandnim aktivnostima imali ključni uticaj na ishod referenduma o izlasku Ujedinjenog Kraljevstva iz EU te izbor Donalda Trumpa za američkog predsjednika.

## Povezano
*Fake news
*Specijalni rat
*Novi hladni rat
Mletačko-osmanski rat (1463–1479)

**Prvi Mletačko-osmanski rat** vodio se od 1463. do 1479., rezultat tog rata bio je mletački gubitak Negroponta i Eubeje, većeg dijela Moreje (Peloponez) i Albanije u korist 
Osmanskog Carstva.

## Historija

osmanska mornarica još od 1423. započela se sukobljavati sa mletačkom flotom za kontrolu po Egeju i Jadranskom moru, te čarke (pravi mali ratovi) trajali su punih sedam godina. Sukobi su obnovljeni nakon Pada Carigrada 1453.
To se 1463. razbuktalo u pravi rat koji je potrajao do potpisivanja mirovnog sporazuma u Carigradu 1479.

Odlučna bitka tog rata vodila se za snažnu venecijansku utvrdu Negropont (Halkidu) na otoku Eubeji. Sudionik tih događaja fratar Giacomo Pugliese, kasnije je zapisao da se u junu 1970. u uskom kanalu ispred Negroponta pojavila flota Mamud Paše i poredala brodove, jedan uz drugi i tako napravila most. Ostatak posla su prepustili janjičarima sa kopna, koji su svojom brojnošću višestruko premašivali branitelje i nakon pet juriša ipak zauzeli grad.

Taj poraz nisu mogle ublažiti niti sjajne pobjede - 1472. tadašnjeg admirala Pietra Moceniga (kasnijeg dužda) u pomorskim bitkama kod Antalye i Smirne.

Manje kopnene bitke tog rata vodile su se po Albaniji i Crnoj Gori gdje su mletački saveznici Skenderbeg i Ivan Crnojević pružali otpor. Posljednje venecijansko uporište u Albaniji Skadar palo je u ruke Osmanlija 1478. nakon kampanje koju je poveo sam sultan Mehmed II.

Od 1480. mletačka flota više nije bila u stanju zaustaviti daljnji prodor Osmanlija koji su opkolili Rodos i zauzeli Otrant.

## Reference

## Vanjske veze
''Ottoman wars in Europe''
Hebburn

**Hebburn** je grad od 19,544 stanovnika koji se nalazi na sjeveroistoku Engleske u Metropolitanskoj grofoviji Tyne and Wear.
Administrativno podpada pod metropolitanski borough South Tyneside.

## Geografija

Grad leži na južnoj obali rijeke Tyne, istočno od Newcastla sa kojim je spojen metro linijom - Tyne and Wear.

## Historija
Hebburn je prvi put dokumentiran u 8. vijeku kao ribarsko naselje koje su spalili Vikinzi.

Za srednjeg vijeka bio feud, brojnih porodica počevši od Wilbya, preko Graya, Baxtersa do Hodgsona.

Sve do kraja 18. vijeka, bio je selo čiji su se stanovnici bavili poljoprivredom tad je počelo iskapanje ugljena, tako da je do 1821. narastao u gradić od 5,230 stanovnika.

Prekretnica u historiji grada bila je 1853., kad je škotski industrijalac Andrew Leslie iz Aberdeena osnovao brodogradilište i sa sobom doveo brojne Škote - pa su njihovo naselje nazvali Mali Aberdeen. Leslie je svojim radnicima podizao domove, škole za djecu, pa je grad brzo privukao i nove stanovnike Irce tako da je do 1901. porastao do 21,000 stanovnika.
Hebburn je privukao i druge poduzetnike koji su otvarali nove tvornice za proizvodnju kemijskih i metalnih proizvoda.

Današnji Hebburn više nije rudarski grad, ali još uvijek ima brodogradilište i mašinogradnju.
## Reference

## Vanjske veze

* Hebburn website
Drvenik Mali

**Drvenik Mali** (talijanski: *Zirona Piccola*) kog lokalni stanovnici zovu **Ploča** je otok u Jadranskom moru u Hrvatskoj, koji administrativno podpada pod grad Trogir u Splitsko-dalmatinskoj županiji.

## Geografske krakteristike

Drvenik Mali je jedan od otoka Srednjodalmatinskog arhipelaga, udaljen od kopna 1,8 km južno i 1,5 km zapadno od Drvenika Velog.

Otok je dug do nekih 2, a širok do 0,5 km. Građen je od mezozojičkog krečnjaka i vapnenca.

Drvenik Mali ima površinu od 3,43 km², a dužina njegove obale iznosi 12,024 km. Najviše brdo ima 79 m. Nije baš razveden, a veće uvale su; Vela i Mala Rina, Garbine i Borak.

Na otoku je 2011. živjelo 54 stanovnika u jedinom naselju Drvenik Mali, koje se sastoji od četiri zaselka; Borak (ili *Velika Kukanara*) gdje se nalazi luka, Mala Kuknara (ili *Prigomila*), Dolići, Vela Rina i Petomavar. Borak i Vela Rina, leže na obali, a Kuknara, Dolići i Petomavar dalje od nje.
Najviše ljudi u Drveniku Malom živjelo je 1953. čak 307.

Stanovnici se bave maslinarstvom, vinogradarstvom, ovčarstvom, ribarstvom i turizmom.

## Historija

Otok je naseljen tokom 15. vijeka, najvjerojatnije izbjeglicama iz Dalmatinske zagore.

## Transport

Drvenik Mali je povezan dnevnim brodskim linijama sa Trogirom, preko Drvenika Velog..

## Reference

## Vanjske veze

* mali/ ''Drvenik Mali na karti Jadrana''
Fantastic Four (film, 2015)

**Fantastična četvorka**  (; stilizovano kao *Fant4stic*) je američki film iz 2015. zasnovan na Marvelovim stripovima o timu superheroja istog naziva. Također predstavlja rimejk istoimenog filma iz 2005. godine, odnosno ribut istoimene filmske serije. Film je režirao Džoš Trenk, dok glavne uloge igraju Majls Teler, Majkl B. Džordan, Kejt Mara, Džejmi Bel i Tobi Kebel. Protagonisti su grupa mladih nadarenih naučnika koje eksperiment sa teleoportacijom odvede u paralelnu dimenziju, ali se pri tome dogodi nesreća koji ih izmeni i daje im superherojske moći. Radnja prikazuje kako se jedan od njih, po imenu Viktor van Dum pretvori u poludelog zlikovca, te se ostala četvorka moraju protiv njega udružiti da bi spasili Zemlju.

*Fantastična četvorka* je predstavljao jedan od ambicioznijih projekata studija Foks, originalno zamišljen kao način da se serija o Fantastičnoj četvorci nadopuni i spoji sa Foksovom serijom o Iks men nalik na Marvelov filmski univerzum rivalskog studija Volt Dizni. Reditelj Trank, angžovan nakon uspeha svog niskobudžetnog ali tematski srodnog filma *[[Chronicles (film)|Hronike]]*, se, međutim, sukobio sa producentima na setu, a to se odrazilo na samo snimanje, koje je odlagano i ponavljano, odnosno u njega ubačeni materijali napravljeni protiv Trankove volje. Na kraju je Trank kritikovao film na Tviteru, a posle premijere je doživeo neuspeh i kod publike i kritike. Takođe je osvojio Zlatnu malinu za najgori film godine.

## Uloge

## Povezano
* Fantastična četvorka (film iz 2005)

## Reference

## Vanjske veze
* 
* 
*
Chandidas (film)

***Chandidas*** je indijski crno-bijeli snimljen na hindiju 1934. godine u režiji Nitina Bosea. Predstavlja remake istoimenog filma snimljenog 1932. godine na bengalskom jeziku. Radnja je smještena u 16. vijek, a naslovni protagonist, čiji lik tumači K.L. Saigal je pjesnik koji se zbog ljubavi prema pralji suočava sa kastinskim podjelama i predrasudama. *Chandidas*, koji je u uvodnoj špici naveo da prikazuje "problem koji Indija nije uspjela riješiti", se navodi kako jedan od prvih socijalno angažiranih indijske kinematografije. Snimljen je u produkciji studija New Theatres iz Calcutte kojem je to bio prvi veliki hit.

## Uloge
*K.L. Saigal ... Chandidas
*Umasashi as Rami
*Pahari Sanyal ... Baiju
*Nawab ... Gopinath
*M. Ansari ... Acharya
*H. Siddiqi ... Sarju
*Anwaribai
*Parvati ... Kusum

## Reference

## Vanjske veze

*
*Full movie on YouTube
Julie 2

***Julie 2*** je indijski igrani film snimljen na hindiju 2017. godine u režiji Deepaka Shivdasanija. Predstavlja nastavak filma *[[Julie (film, 2004)|Julie]]* iz 2004. godine. Glavnu ulogu tumači Raai Laxmi, pjevačica i glumica poznata kao zvijezda filmova na telugu, malayalam i tamilskom, a kojoj je ovo prva glavna uloga u bollywoodskom (hindi) filmu, i koja je izazvala veliki publicitet najavama da će joj to biti prvi nastup u bikiniju. Film se snimao na lokacijama u Mumbaiju, Hyderabadu i Dubaiju.

## Izvori

## Vanjske veze
Astroturfing

**Astroturfing** predstavlja propagandnu djelatnost kojom se u javnosti nastoji stvoriti lažni privid široke podrške ili simpatija koju u njoj uživa neki komercijalni proizvod, ličnost, organizacija, ideja ili politički potez. To se postiže kroz angažiranje velikog broja ljudi koji će tu podršku za novac izražavati kroz tradicionalne medije (pisma čitalaca i plaćeni oglasi u novinama, javljanje na kontakt-telefone u radio ili televizijskim talk showovima) ili, u novije vrijeme, preko Interneta koji se pokazao izuzetno pogodnim za manipulacije preko lažnih korisničkih profila (čarapka).

Astroturfing je kao izraz nastao u SAD, gdje se masovno bio koristio kako u komercijalne svrhe promocije određenih proizvoda, tako i u predizbornim kampanjama. Sama riječ dolazi od AstroTurf, odnosno umjetne trave koju je bejzbol tim *[[Houston Astros]]* koristio na svom stadionu, odnosno kao posprdna igra riječi sa izrazom *[[grassroots]]* koji označava spontani i autentični aktivizam običnih ljudi.

## Povezano
*Agent provokator
*Argumentum ad hominem
*Divide et impera
*Govor mržnje
*Operacija pod lažnom zastavom
*Psihološko ratovanje
*Trolovska vojska
Grassroots

**Inicijativa iz baze** ili **grassroots** (na engleskom "korijeni trave") je izraz kojim se u kontekstu političke djelatnosti označava pokret ili izborna kandidatura koja je nastala "spontano" na najnižim razinama političkog sistema, što uključuje kako najniže lokalne zajednice tako i najniže rangirane pripadnike neke političke stranke, a za koga se ispostavi da odgovara interesima ili autentičnim željama najširih slojeva stanovništva. Grassroots inicijative su obično one u čijem stvaranju nisu sudjelovali, i prema kojima su često i neprijateljski raspoloženi vrhovi političkog establishmenta, mada im se kasnije mogu priključiti iz oportunističkih razloga.

## Povezano
*Populizam
*Antipolitika
*Grassroots demokracija
*Astroturfing

## Vanjske veze
* The Citizen's Handbookguides to grassroots/community organizing
Belle (film, 1973)

***Belle*** () je belgijsko-francuski igrani film snimljen 1973. godine u režiji Andréa Delvauxa. Po žanru je drama, a protagonist, koga tumači Jean-Luc Bideau, je povučeni sredovječni intelektualac koji u šumi upozna tajanstvenu djevojku sa kojom počinje strastvenu ljubavnu vezu. Radnja prikazuje kako se ona odražava na odnos prema kćeri, odnosno kako postaje nejasno je li sve to njegova fantazija.

## Uloge
* Jean-Luc Bideau - Mathieu Grégoire
* Danièle Delorme - Jeanne
* Adriana Bogdan - Belle
* Roger Coggio - Victor
* René Hainaux - zamjenik
* Stéphane Excoffier - Marie
* John Dobrynine - John
* Valerio Popesco - stranac
* François Beukelaers - lažni stranak
* André Blavier - Vincent
* Marc Audier - vlasnik kavane
* Arlette Emmery - voditelj
* Suzanne Gohy - majka
* Yvette Merlin - gazda u 'Joités'

## Reference

## Vanjske veze
*
Dr. Willmar Schwabe

**Dr. Wilmar Švabe** (), kratko **Švabe** (*Schwabe*), je matično društvo privrednog društva Švabe (*Schwabe-Gruppe*), takođe u Nemačkoj poznat kao *Unternehmensgruppe Schwabe* („Preduzećna grupa Švabe“) ili Schwabe-Konzern („Koncern Švabe“), koji se sastoji od 93 preduzeća širom sveta sa 3.600 zaposlenih, uključujući 1.405 u Nemačkoj, uključujući oko 700 u matičnom odnosno glavnom preduzeću (Stanje: 31. decembar 2016.).

Temelj privrednog društva je zdravstena i farmaceutska industrija koja se posvećuje lekovitim biljkama i homeopatijom odnosno lekovima lekovitog biljnog i homeopatskog porekla, ishranih dodataka lekovitog biljnog porekla i dodatne usluge za ukupnu zdravstvenu zaštitu i samopomoći, kao što su telovežbe za dušovno i telesno zdravlje.

U naučnom istraživanju, razvoju i proizvodnji lekovitih biljnih lekova, homeopatskih lekova i ishranih dodataka lekovitog biljnog porekla Švabe zauzima vodeću poziciju u svetu te se stoga nazivaju u Nemačkoj *Phytokonzern* („Fito- ili Biljni konzern“). U 2016. Švabe ostvara prihod od oko 900 miliona evra. Na području lekovitih biljnih lekova i ishranih dodataka lekovitog biljnog porekla prihod je iznosio 740 miliona evra, izvozni i inostrani deo je bio 75 posto. Istraživni trud je iznosio 32 milion evra. Istraživanje se posvećuje posebnim izvadaka lekovitog biljnog porekla.

Osnovan 1866. u Lajpcigu, Švabe je jedna od najstarijih farmaceutskih preduzeća u Evropi. U 1946. preselio je svoje sjedište u Karlsruhe. U 1980-ih i 1990-ih godina Švabe se razvija u svetsko preduzeće. U porodicnom vlasništvu je u petom kolenu i pripada medju najtradicionalnih farmaceutskih preduzeća u Nemačkoj.

## Reference

## Vanjske veze

*
Mletačko-osmanski rat (1499–1503)

**Drugi mletačko-osmanski rat** vodio se od 1499. do 1503., po Egejskom, Jonskom i Jadranskom moru, ali i po kopnu od Grčke, Albanije, Dalmacije do Furlanije.

Rezultat rata bio je gubitak mletačkih  utvrda Metoni i Koroni u Moreji (Peloponezu) i Drača u Albaniji.

## Historija
 
U to vrijeme Mletačka Republika bila je okupirana ratovima i diplomatskim bitkama po Apeninski poluotok.

Sultan Bajazid II iskoristio je tu priliku i bez upozorenja poslao veliku flotu kojom je komandirao Kemal Reis prema Jonskom moru i Korintskom zaljevu. Toj floti stao je na put neiskusni mletački admiral Antonio Grimani i pretrpio katastrofalan poraz u pomorskoj bitci kod Pylosa (Prva bitka kod Lepanta).

Osmanska flota i vojska ubrzo je zauzela većinu mletačkih utvrda po Grčkoj, među njima Metoni i Koroni, ključne utvrde u Moreji (Peloponezu).

Venecijanci su shvatili da se bez pomoći neće moći suprostaviti pa su se izmirili sa papom Aleksandrom VI. pa im je u pomoć pritekla Kastillja i Aragon.

Mletačko - španjolska flota pod komandom Gonzala de Córdobe uspjela je 1500. zauzeti Kefaloniju (i Lefkadu) i tako privremeno zaustaviti osmansku ofanzivu prema istočnim mletačkim teritorijima.

Bosanski sandžak-beg Skender-paša, sa konjicom provalio u Dalmaciju do Šibenika, zatim je preko Hrvatske i Istre prodro do Furlanije i mletačke granice pustošeći krajeve kroz koje je prošao.

Zbog tog je 1503. Mletačka Republika ponovno morala zatražiti mir, priznajući osmanska osvajanja.

## Reference

## Vanjske veze
''Ottoman wars in Europe''